УТВЪРДИЛ:\_\_\_\_\_\_\_\_\_\_\_\_\_\_\_

инж. Славчо Славков – управител

„В и К“ ООД, гр. Кърджали

**УКАЗАНИЯ**

**ЗА УЧАСТИЕ В обществена поръчка**

**ПО ЧЛ. 18, АЛ. 1, Т.13 ОТ ЗОП**

**ПРЯКО ДОГОВАРЯНЕ**

**С ПРЕДМЕТ:**

**„ОРГАНИЗИРАНЕ И ПРОВЕЖДАНЕ НА ОБУЧЕНИЯ В РАМКИТЕ НА ПРОЕКТ BG05M9O001-1.021-0175-С01 „ОБУЧЕНИЯ ЗА ЗАЕТИ ЛИЦА“, ФИНАНСИРАН С БЕЗВЪЗМЕЗДНА ФИНАНСОВА ПОМОЩ НА ОПЕРАТИВНА ПРОГРАМА „РАЗВИТИЕ НА ЧОВЕШКИТЕ РЕСУРСИ“ 2014-2020 ПО ОБОСОБЕНИ ПОЗИЦИИ”**

**гр. Кърджали, 2019 г.**

**I. ОБЩА ИНФОРМАЦИЯ ЗА ПОРЪЧКАТА**

**1. Процедура**

Процедурата на пряко договаряне с предмет: “, се открива на основание чл. 182, ал. 1, т. 5 от ЗОП, а именно обществената поръчка е за услуги по приложение № 2 (CPV код 80500000 Услуги по обучение) и е на стойност по чл. 20, ал. 2, т. 2 – от 70 000 лева до 1 000 000 лева без ДДС.

**2. Възложител**

Възложител на настоящата обществена поръчка е „В и К“ ООД, гр. Кърджали, ЕИК 000225011, представлявано от инж. Славчо Славков, в качеството му на Управител – Секторен възложител на основание чл. 5, ал. 4, т. 1 от ЗОП. Административен адрес на Възложителя: гр. Кърджали, бул. „България“ № 88.

Интернет адрес: www.vik-kardzhali.com

E-mail: wik-kardzhali@abv.bg

Профил на купувача:

https://vik-kardzhali.com/profilkupuvachi/catsel

Управителят на „В и К“ ООД е секторен възложител по смисъла на чл. 5, ал. 4, т. 1 от ЗОП и като такъв има задължението при възлагането на обществени поръчки стриктно да спазва разпоредбите на Закона за обществените поръчки и подзаконовите нормативни актове по прилагането му.

**3.Обект на поръчката**

Обект на обществената поръчка е предоставяне на услуга, по смисъла на чл. 3, ал. 1, т .3 от ЗОП.

**4. Предмет на поръчката**

Предметът на настоящата процедура е: **“Организиране и провеждане на обучения в рамките на проект BG05M9O001-1.021-0175-С01 „Обучения за заети лица“, финансиран с безвъзмездна финансова помощ на Оперативна програма „Развитие на човешките ресурси“ 2014-2020 по обособени позиции”.**

CPV код на поръчката: 80500000 – Услуги по обучение.

**5. Срок за изпълнение на обществената поръчка**

Срокът за изпълнение на поръчката е 30.06.2019г.

**6. Място на изпълнение**

Мястото за изпълнение на поръчката е територията на Република България, област Кърджали, град Кърджали.

**7. Описание предмета на поръчката**

Услугите предмет на **Обособена позиция №1**включват:

**А/** Поддейност „Предоставяне на професионално обучение за придобиване на професионална квалификация на заетите лица“ в т.ч.:

1. Професионално обучение по част от **професия** **„Монтажник на ВИК мрежи“,** Код: 582050, специалност "Вътрешни ВиК мрежи" код 5820501, втора степен на професионална квалификация.

2. Професионално обучение по част от **професия** **„Монтажник на ВИК мрежи“,** Код: 582050, специалност "Външни ВиК мрежи" код 5820502, втора степен на професионална квалификация.

3. Професионално обучение по част от **професия** **„Продавач-консултант“,** Код: 341020, специалност "Продавач-консултант" код 3410201, втора степен на професионална квалификация.

4. Професионално обучение по част от **професия** **„Заварчик”** Код 521090, специалност ”Заваряване” код 5210901, първа степен на професионална квалификация.

5. Професионално обучение по част от **професия „Електромонтьор”** код 522020, специалност "Електрически инсталации" код 5220210, втора степен на професионална квалификация.

6. Професионално обучение по част от **професия „Офис секретар”** код 346020, специалност "Административно обслужване” код 3460201, втора степен на професионална квалификация.

Форма на обученията: присъствена.

Изпълнителят следва да включи в обучителните програми провеждане на изпит и издаване на документ – удостоверение за професионално обучение. Обученията ще се извършват по програма Д и програма Е. Обучаемите ще бъдат разпределени в групи с максимален брой 15 човека с цел постигане на максимална ефективност.

**Б/** Поддейност „Обучение за придобиване на ключови компетентности на заети лица, съгласно Европейската квалификационна рамка по: Ключова компетентност 2 „Общуване на чужди езици”, в т. ч.:

1. Провеждане на обучение за придобиване на **ключова компетентност 2 „Общуване на чужди езици“**.

Форма на обученията: присъствена.

Изпълнителят следва да включи в обучителните програми издаване на документ, доказващ завършеното обучение: Сертификат за преминат курс по английски език, ниво А1 А2 Б1 от Европейската езикова рамка.

Услугите предмет на **Обособена позиция №2**включват:

1. Професионално обучение по част от **професия „Монтьор на транспортна техника”** код 525020, специалност "Автотранспортна техника" код 52502101, втора степен на професионална квалификация.

Форма на обученията: присъствена.

Изпълнителят следва да включи в обучителните програми провеждане на изпит и издаване на документ – удостоверение за професионално обучение. Обученията ще се извършват по програма Д и програма Е. Обучаемите ще бъдат разпределени в групи с максимален брой 15 човека с цел постигане на максимална ефективност.

Услугите предмет на **Обособена позиция №3**включват:

1. Професионално обучение по част от **професия „Строителен техник”** код 582010, специалност "Водно строителство” код 5820103, трета степен на професионална квалификация.

Форма на обученията: присъствена.

Изпълнителят следва да включи в обучителните програми провеждане на изпит и издаване на документ – удостоверение за професионално обучение. Обученията ще се извършват по програма Д и програма Е. Обучаемите ще бъдат разпределени в групи с максимален брой 15 човека с цел постигане на максимална ефективност.

**8. Обособени позиции. Възможност за представяне на варианти в офертите**

Предметът на обществената поръчка е разделен на две обособени позиции, както следва:

Обособена позиция № 1: „Професионални обучения и Обучение за придобиване на ключови компетентности", като обособената позиция включва професионални обучения по части от професии „Монтажник на ВИК мрежи“ - специалност вътрешни и специалност външни ВиК мрежи, "Продавач-консултант", „Заварчик”, „Електромонтьор”,„Офис секретар”, както и обучение по ключови компетентности „Общуване на чужди езици“.

Обособена позиция № 2: „Професионално обучение по част от професия "Монтьор на транспортна техника".

Обособена позиция № 3: „Професионално обучение по част от професия „Строителен техник”.

Участниците могат да подават оферти за една или за няколко обособени позици.

Не се предвижда възможност участниците да представят варианти в офертите.

**9. Прогнозна стойност**

Стойността на поръчката се определя в български лева без ДДС.

**Прогнозната стойност на поръчката е 144 975 (сто четиридесет и четири хиляди деветстотин седемдесет и пет) лева без ДДС**.

Стойността на **обособена позиция № 1** „Професионални обучения и Обучение за придобиване на ключови компетентности" е в размер на **140 400 (сто и четиридесет хиляди и четиристотин) лева без ДДС**.

Стойността на **обособена позиция № 2** „Професионално обучение по част от професия "Монтьор на транспортна техника“ е в размер на **1 200 (хилядa и двеста) лева без ДДС**;

Стойността на **обособена позиция № 3** „Професионално обучение по част от професия „Строителен техник“ е в размер на **3 375 (три хиляди триста седемдесет и пет) лева без ДДС**.

Цената се формира на база стандартна таблица на разходите за единица продукт, съгласно чл.67, (1), т. б от Регламент 1303/2013 г. както следва:

А/ По дейност „Предоставяне на професионално обучение за придобиване на професионална квалификация на заетите лица“:

1. **„Монтажник на ВИК мрежи“,** специалност "Вътрешни ВиК мрежи": Хорариум 300 уч.часа (45 мин.), Теория 120 ч.; Практика 180 ч. Бюджет: 103 обучаеми лица х 600 лв. = **61 800 лв. без ДДС.**

2. **„Монтажник на ВИК мрежи“,** специалност "Външни ВиК мрежи": Хорариум 300 уч.часа (45 мин.), Теория 120 ч.; Практика 180 ч. Бюджет: 15 обучаеми лица х 600 лв. = **9 000 лв**. **без ДДС.**

3. **„Продавач-консултант“**: Хорариум 300 уч.часа (45 мин.), Теория 120 ч.; Практика 180 ч. Бюджет: 22 обучаеми лица х 600 лв. = **13 200 лв**. **без ДДС.**

4. **„Заварчик”**: Хорариум 200 уч.часа (45 мин.), Теория 60 ч.; Практика 140 ч. Бюджет: 3 обучаеми лица х 400 лв. = **1 200 лв**. **без ДДС.**

5. **„Електромонтьор”**: Хорариум 300 уч.часа (45 мин.), Теория 120 ч.; Практика 180 ч. Бюджет: 14 обучаеми лица х 600 лв. = **8 400 лв**. **без ДДС.**

6. **„Монтьор на транспортна техника”**: Хорариум 300 уч.часа (45 мин.), Теория 120 ч.; Практика 180 ч. Бюджет: 2 обучаеми лица х 600 лв. = **1 200 лв**. **без ДДС.**

7. **„Офис секретар”**: Хорариум 300 уч.часа (45 мин.), Теория 120 ч.; Практика 180 ч. Бюджет: 1 обучаемо лице х 600 лв. = **600 лв**. **без ДДС.**

8. **„Строителен техник”**: Хорариум 600 уч.часа (45 мин.), Теория 240 ч.; Практика 360 ч. Бюджет: 3 обучаеми лица х 1 125 лв. = **3 375 лв**. **без ДДС.**

Б/ По дейност Обучение за придобиване на ключови компетентности на заети лица, съгласно Европейската квалификационна рамка по: Ключова компетентност 2 „Общуване на чужди езици”:

1. Цената на обучение за придобиване на ключова компетентност 2 **"Общуване на чужди езици"** е 700 лева за 1 обучаем като в обучението ще бъдат включени 66 лица, с продължителност 300 учебни часа, теория - 150 учебни часа, практика - 150 учебни часа, продължителност на учебните часове 45 минути, с включващи три нива на обучение; Общо - **46 200 лв. без ДДС**.

**10. Източник на финансиране**

Финансирането на обществената поръчка е със средства по оперативна програма „Развитие на човешките ресурси“, приоритетна ос „Подобряване достъпа до заетост и качеството на работните места“, проект „Подобряване на професионалната квалификация, компетенциите и уменията на заетите лица във "В и К" ООД, гр. Кърджали.

**11. Разходи по участие в процедурата**

Разходите за изработването на офертите са за сметка на участниците в процедурата. Участниците не могат да предявяват каквито и да било претенции спрямо Възложителя, за разходи, направени от самите тях по подготовката и подаването на офертите им, независимо от резултата или самото провеждане на процедурата.

**12.** **Условия и начин нa плащане**

Плащането се извършва на база двустранно подписани приемо-предавателни протоколи за изпълнението на дейностите по всяко възлагателно писмо и издадена от Изпълнителя фактура.

**13. Срок на валидност на офертите**

Срокът на валидност на офертите е времето, през което участниците са обвързани с условията на представените от тях оферти.

Срокът на валидност на офертите в настоящата обществена поръчка е **2 (два) месеца**, считано от крайния срок за получаване на офертите.

Възложителят може да поиска от участниците да удължат срока на валидност на офертите до сключване на договор.

**II.** **ТЕХНИЧЕСКА СПЕЦИФИКАЦИЯ**

*/Приложена в отделен документ/*

1. **МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Настоящата обществена поръчка ще бъде възложена въз основа на икономически най-изгодната оферта по критерий за възлагане: *„оптимално съотношение качество-цена“.* Крайното класиране на допуснатите оферти се извършва в низходящ ред, на база предложената най-ниска обща цена на изпълнение на поръчката. Стойността на обученията е фиксирана на база стандартна таблица на разходите за единица продукт, съгласно чл.67 (1), т. б от Регламент 1303/2013 г. На основание чл. 70, ал. 8 от ЗОП това обосновава фиксирането на платимата цена, поради което оценката на получените оферти ще се основава единствено на показателите, свързани с измерване на качеството.

**Комплексната оценка (КО)** на всеки участник поотделно се получава като сума от оценките на офертата по следните показатели:

1. **Показател П1 - „Срок за организация за провеждане на обученията” – до 60 т.** – Отразява времето в календарни дни, необходимо на изпълнителя да организира провеждането на обученията по конкретната обособена позиция, обхващащо периода от получаване на възлагателното писмо до първия ден на провежданото обучение; изразява се с цифра, представляваща съотношението между най-краткия предложен срок към предложения срок от оценявания участник, умножено по коефициент 60. Относителна тежест в комплексната оценка – 60%.

*предложен най-кратък срок за организация (в календарни дни)*

***П1*** *= ––––––––––––––––––––––––––––––––––––––––––––––––––––––––––– х 60*

*предложен срок за организация от участника (в календарни дни)*

*Забележка: Срокът за организация за провеждането на обучение се посочва в календарни дни и представлява цяло число. ОФертата на участник, посочил срок, различен от календарни дни и с число, което не е цяло, ще бъде отстранена от участие в процедурата.*

2. **Показател П2 - „Срок за реакция при установени нередности, свързани с провеждането на обучението” – до 40 т.** - Отразява времето в часове, необходимо на изпълнителя да отстрани установени нередности по време на провеждане на обученията по конкретната обособена позиция, обхващащо периода от констатиране на нередностите до тяхното отстраняване; изразява се с цифра, представляваща съотношението между най-краткия предложен срок за реакция към предложения срок за реакция от оценявания участник, умножено по коефициент 40. Относителна тежест в комплексната оценка – 40%.

*предложен най-кратък срок за реакция (в календарни дни)*

***П1*** *= ––––––––––––––––––––––––––––––––––––––––––––––––––––––––––– х 40*

*предложен срок за реакция от участника (в календарни дни)*

*Забележка: Срокът за реакция при установени нередности, свързани с провеждането на обучение се посочва в часове и представлява цяло число. ОФертата на участник, посочил срок, различен от часове и с число, което не е цяло, ще бъде отстранена от участие в процедурата.*

**Комплексната оценка на офертите се формира по следната формула:**

**Kn = П1 + П2, където**

***Kn*** *- е комплексната оценка на оценявания участник. За нуждите на настоящата методика максималната стойност на* ***Kn*** *е 100 точки.*

1. **УСЛОВИЯ ЗА УЧАСТИЕ В ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА**

**1. Общи условия**

1.1. В процедурата за възлагане на обществената поръчка може да участва като подаде оферта само лице, до което е отправена покана за пряко договаряне.

1.2. Участниците юридически лица в процедурата се представляват от законните си представители или от лица, специално упълномощени за участие в процедурата, което се доказва с нотариално заверено пълномощно. Съгласно чл. 39, ал. 3 ППЗОП документът за упълномощаване, когато лицето, което подава офертата, не е законният представител на участника, се прилага към техническото предложение. Не се допуска ЕЕДОП да се подписва от пълномощник.

1.3. В случай, че участникът е обединение, което не е юридическо лице:

1.3.1. Участникът представя копие на документ, от който е видно правното основание за създаване на обединението, а когато в документа не е посочено лицето, което представлява обединението - и документ, подписан от участниците в обединението, в който се посочва представляващият. Възложителят не изисква обединенията да имат определена правна форма, за да могат да представят оферта.

1.3.2. В акта за създавне на обединението трябва да бъде посочена следната информация:

* права и задължения на участниците в обединението;
* разпределение на отговорността между членовете на обединението;
* дейности, които ще изпълнява всеки член на обединението;
* определяне на партньор, който ще представлява обединението (може да бъде направено и в отделен/обособен документ);
* уговорена солидарна отговорност между членовете на обединението;

1.3.3. Не се допускат промени в състава на обединението след подаването на офертата.

1.3.4. Когато не е приложено копие на акта за създаване на обединение или е приложен акт, но липсва изискиемото по т. 1.3.2. съдържание или съставът на обединението се е променил след подаването на офертата – участникът ще бъде отстранен от участие в настоящата обществена поръчка и офертата му няма да бъде разгледана.

1.3.5. При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1.4. Лице, което участва в обединение или е дало съгласие да бъде подизпълнител на друг участник, не може да представя самостоятелна оферта. В процедура по възлагане на обществена поръчка едно физическо или юридическо лице може да участва само в едно обединение.

1.5. Свързани лица по смисъла на § 2, т. 45 от Допълнителните разпоредби на ЗОП не могат да бъдат самостоятелни участници в настоящата процедура.

1.6. Възложителят на основание чл. 47, ал.3 от ЗОП изисква от участниците в настоящата процедура да декларират, че офертите им са изготвени при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила на територията на Република България и са приложими към предоставяната услуга, предмет на обществената поръчка.

Органите, от които участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България, са следните: Национална агенция по приходите (www.nap.bg), Национален осигурителен институт (www.noi.bg), Министерство на околната среда и водите (www.moew.government.bg), Министерство на труда и социалната политика (www.mlsp.government.bg)

**2. Лично състояние на участниците. Основания за отстраняване**

2.1.Не може да участва в настоящата процедура иВъзложителят отстранява от участие в процедурата участник, за когото е налице поне едно от следните обстоятелства, посочени в чл. 54, ал. 1, т. 1-7 от ЗОП, възникнали преди или по време на процедурата, а именно ако участникът:

2.1.1. е осъден с влязла в сила присъда, освен ако е реабилитиран, за престъпление по чл.108а, чл.159а-159г, чл.172, чл.192а, чл.194-217, чл.219-252, чл.253-260, чл.301-307, чл.321, чл.321а и чл.352-353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т.2.1.1., в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4.е налице неравнопоставеност в случаите по чл.44, ал.5 от ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е представил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6.е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. е налице конфликт на интереси, който не може да бъде отстранен.;

***Участникът предоставя информация за липсата на обстоятелствата по чл. 54, ал. 1, т.1-7 с попълване на Част III: Основания за изключване на еЕЕДОП, в приложимите полета.***

2.2. Основанията по т.2.1.3. няма да се прилагат в случаите по чл. 54, ал. 3 от ЗОП.

2.3. Основанията за отстраняване пот.2.1.1, 2.1.2 и 2.1.6се отнасят за:

2.3.1. Лицата, които представляват участника, членовете на управителни и надзорни органи, както следва:

* при събирателно дружество - лицата по чл. 84, ал. 1 и чл. 89, ал. 1 от Търговския закон;
* при командитно дружество – неограничено отговорните съдружници по чл. 105 от Търговския закон;
* при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;
* при акционерно дружество – лицата по чл.241, ал.1, чл.242, ал.1 и чл.244, ал.1 от Търговския закон;
* при командитно дружество с акции - лицата по чл. 256 във връзка с чл.244, ал. 1 от Търговския закон;
* при едноличен търговец - физическото лице – търговец;
* при клон на чуждестранно лице – лицето, което управлява и представялва клона или има аналогични права съгласно законодателството на държавата, в която клонът е регистриран;
* прокуристите, когато има такива;
* в останали случаи, включително за чуждестранните лица - лицата, които представляват, управляват и контролират участника, съгласно законодателството на държавата, в която са установени;

2.4. Лицата, които имат правомощия да упражняват контрол при вземането на решения от лицата по т. 2.3.1., а именно – лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи;

2.5.Когато участник в процедурата е обединение от физически и/или юридически лица и за член на обединението е налице някое от основанията за отстраняване по т.2.1 и т.2.8., Възложителят отстранява участника от процедурата.

2.6. Когато участник е посочил, че при изпълнение на поръчката ще използва капацитета на трети лица за доказване на съответствието с критериите за подбор и/или, че ще използва подизпълнители, основанията за отстраняване от процедурата по т.2.1. и т.2.8. важат и за тях и липсата им следва да бъде декларирана.

2.7. Основанията за отстраняване се прилагат до изтичане на сроковете по чл. 57, ал. 3 от ЗОП.

2.8. Национални основания за отстраняване:

2.8.1. Основанията за отстраняване, съставляващи влезли в сила присъди за престъпления по чл. 194-208, чл. 213а-217, чл. 219-252 и чл. 254а-260 от Наказателния кодекс, имат характер на национално основание за изключване.

***Участникът предоставя информация за липсата на обстоятелствата по чл. 194-208, чл. 213а-217, чл. 219-252 и чл. 254а-260 от Наказателния кодекс чрез попълване в еЕЕДОП на Част ІІІ, раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка”.***

*На въпроса “Прилагат ли се специфичните национални основания за изключване, които са посочени в съответното обявление или в документацията за обществената поръчка?”, участникът отговаря с* ***“да”*** *когато за него са налице обстоятелства по чл. 194-208, чл. 213а-217, чл. 219-252 и чл. 254а-260 от Наказателния кодекс, и с* ***“не”*** *когато за него не са налице такива обстоятелства.*

2.8.2. Съгласно **чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни** **собственици** „На дружествата, регистрирани в юрисдикции с преференциален данъчен режим, и на контролираните от тях лица **се забранява пряко и/или косвено участие в процедура по обществени поръчки по Закона за обществените поръчки** и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

***Декларирането на тези обстоятелства следва да се извърши с попълване на Част ІІІ, раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка”.***

*На въпроса “Прилагат ли се специфичните национални основания за изключване, които са посочени в съответното обявление или в документацията за обществената поръчка?”, участникът отговаря с* ***“да”*** *когато за него са налице обстоятелства, представляващи основания да бъде отстранен от участие в процедурата, и с* ***“не”*** *когато за него не са налице такива обстоятелства.*

2.8.3. Съгласно **чл. 107, т. 4 от ЗОП** Възложителят отстранява от процедурата кандидати или участници, които са свързани лица. За целите на настоящата процедура за свързани се считат лицата по §2, т. 44 от ДРЗОП.

***Декларирането на тези обстоятелства следва да се извърши с попълване в еЕЕДОП на Част ІІІ, раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка”.***

*На въпроса “Прилагат ли се специфичните национални основания за изключване, които са посочени в съответното обявление или в документацията за обществената поръчка?”, участникът отговаря с* ***“да”*** *когато за него са налице обстоятелства, представляващи основания да бъде отстранен от участие в процедурата, и с* ***“не”*** *когато за него не са налице такива обстоятелства.*

2.8.4. Съгласно чл. 69 от ЗПКОНПИ, лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, **няма право в продължение на една година от освобождаването си от длъжност да участва или да представлява физическо или юридическо лице в такива процедури** пред институцията, в която е заемало длъжността, или пред контролирано от нея юридическо лице, като забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.

***Декларирането на тези обстоятелства следва да се извърши с попълване в еЕЕДОП на Част ІІІ, раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка”.***

*На въпроса “Прилагат ли се специфичните национални основания за изключване, които са посочени в съответното обявление или в документацията за обществената поръчка?”, участникът отговаря с* ***“да”*** *когато за него са налице обстоятелства, представляващи основания да бъде отстранен от участие в процедурата, и с* ***“не”*** *когато за него не са налице такива обстоятелства.*

2.8.4. Съгласно чл. 13, ал. 1 от ЗТМТМ не се разрешава наемането на работа на незаконно пребиваващи на територията на Република България граждани на трети държави.

***Декларирането на тези обстоятелства следва да се извърши с попълване в еЕЕДОП на Част ІІІ, раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка”.***

*На въпроса “Прилагат ли се специфичните национални основания за изключване, които са посочени в съответното обявление или в документацията за обществената поръчка?”, участникът отговаря с* ***“да”*** *когато за него са налице обстоятелства, представляващи основания да бъде отстранен от участие в процедурата, и с* ***“не”*** *когато за него не са налице такива обстоятелства.*

2.9. На основание чл. 4, т. 23, вр. чл. 3, т. 1 от ЗМИП (в сила от 30.03.2018г.) Като мярка за превенция на използването на финансовата система за целите на изпирането на пари възложителите на обществените поръчки следва да извършват комплексна проверка на клиентите, която съгласно чл. 10, т. 2 от същия закон включва действия по идентифициране на действителния собственик и предприемане на подходящи действия за проверка на неговата идентификация по начин, който дава достатъчно основание на лицето по чл. 4 да приеме за установен действителния собственик, включително прилагане на подходящи мерки за изясняване на структурата на собственост и контрол на клиента.

Съгласно §2, ал. 1 от ДРЗМИП „действителен собственик" е физическо лице или физически лица, което/които в крайна сметка притежават или контролират юридическо лице или друго правно образувание, и/или физическо лице или физически лица, от чието име и/или за чиято сметка се осъществява дадена операция, сделка или дейност, и които отговарят най-малко на някое от следните условия: 1. По отношение на корпоративните юридически лица и други правни образувания действителен собственик е лицето, което пряко или косвено притежава достатъчен процент от акциите, дяловете или правата на глас в това юридическо лице или друго правно образувание, включително посредством държане на акции на приносител, или посредством контрол чрез други средства, с изключение на случаите на дружество, чиито акции се търгуват на регулиран пазар, което се подчинява на изискванията за оповестяване в съответствие с правото на Европейския съюз или на еквивалентни международни стандарти, осигуряващи адекватна степен на прозрачност по отношение на собствеността. Индикация за пряко притежаване е налице, когато физическо лице/лица притежава акционерно или дялово участие най-малко 25 на сто от юридическо лице или друго правно образувание. Индикация за косвено притежаване е налице, когато най-малко 25 на сто от акционерното или дяловото участие в юридическо лице или друго правно образувание принадлежи на юридическо лице или друго правно образувание, което е под контрола на едно и също физическо лице или физически лица, или на множество юридически лица и/или правни образувания, които в крайна сметка са под контрола на едно и също физическо лице/лица. 2. По отношение на доверителната собственост, включително тръстове, попечителски фондове и други подобни чуждестранни правни образувания, учредени и съществуващи съобразно правото на юрисдикциите, допускащи такива форми на доверителна собственост, действителният собственик е: а) учредителят; б) доверителният собственик; в) пазителят, ако има такъв; г) бенефициерът или класът бенефициери, или д) лицето, в чийто главен интерес е създадена или се управлява доверителната собственост, когато физическото лице, което се облагодетелства от нея, предстои да бъде определено; е) всяко друго физическо лице, което в крайна сметка упражнява контрол над доверителната собственост посредством пряко или косвено притежаване или чрез други средства. 3. По отношение на фондации и правни форми, подобни на доверителна собственост - физическото лице или лица, които заемат длъжности, еквивалентни или сходни с посочените в т. 2.

Не е действителен собственик физическото лице или физическите лица, които са номинални директори, секретари, акционери или собственици на капитала на юридическо лице или друго правно образувание, ако е установен друг действителен собственик.

Във връзка с гореизложеното, **участникът, избран за изпълнител следва да представи декларация по чл. 59, ал. 1, т. 3 от ЗМИП** по образец на възложителя*.*

2.10. **За доказване на липсата на основания за отстраняване, преди сключване на договора за обществена поръчка участникът, избран за изпълнител, представя:**

1. за обстоятелствата по чл. 54, ал. 1, т. 1 от ЗОП - свидетелство за съдимост;

2.  за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по чл. 54, ал. 1, т. 6 и по чл. 56, ал. 1, т. 4 от ЗОП  - удостоверение от органите на Изпълнителна агенция „Главна инспекция по труда".

Когато участникът, избран за изпълнител, е чуждестранно лице, той представя съответния документ по чл. 58, ал. 1 от ЗОП, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на документите, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

2.11. На основание чл. 47, ал. 3 от ЗОП Възложителят изисква от участниците да декларират, че офертите им са изготвени при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната или в държавата, където трябва да се извърши строителството и които са приложими към строителството.

***ЗАБЕЛЕЖКА****: Органите, от които участниците могат да получат необходимата информация за приложимите правила и изисквания свързани, свързани с данъци и осигуровки, опазване на околната среда, закрила на заетостта и условията на труд, които са в сила в Република България са: министъра на финансите (http://www.minfin.bg/), Директорът на Национална агенция за приходите (http://www.nap.bg/), Директорът на Национален осигурителен институт (http://www.noi.bg/), министъра на околната среда и водите (http://www.moew.government.bg/), министъра на труда и социалната политика (http://www.mlsp.government.bg/bg/index.asp), Директорът на Агенция по заетостта (http://www.az.government.bg/), Директорът на Главна инспекция по труда (http://www.gli.government.bg/). (В скоби са посочени Интернет страниците на институциите към съответните органи).*

**3. Мерки за доказване на надеждност**

3.1. Участник, за когото са налице основанията по т.2.1., има право да представи доказателства, че преди подаването на офертата е предприел мерки, които гарантират неговата надеждност, въпреки наличието на съответното основание, по реда на чл. 56 от ЗОП.

**4. Деклариране на липсата на основания за отстраняване**

4.1. При подаване на оферта участникът декларира липсата на основания за отстраняване чрез предоставяне на единен европейски документ за обществени поръчки в електронен вид (еЕЕДОП). В него се предоставя съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

4.2. Когато изискванията по т.2.1.1, 2.1.2 и 2.1.6се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т.2.1.1, 2.1.2 и 2.1.6се попълват в отделен еЕЕДОП за всяко лице или за някои лица.

***ЗАБЕЛЕЖКА:* *В случаи когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект*.**

4.3. Когато участник е обединение, освен еЕЕДОП за обединението, за всеки един от участниците в него следва да се представи отделен еЕЕДОП.

4.4. Участниците са длъжни да представят необходимата информация относно правно-организационната форма, под която осъществяват дейността си, както и **списък на всички задължени лица по смисъла на т.2.4.**, независимо от наименованието на органите, в които участват или длъжностите, които заемат.

4.5. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП, който съдържа информацията относно липсата на основания за отстраняване.

4.6. Участниците са длъжни да уведомят писмено възложителя в 3-дневен срок от настъпване на обстоятелство по т. 2.1. или на обстоятелствата по чл.101, ал. 9 - 11 ЗОП.

4.7. еЕЕДОП на участника в процедурата се подписва от всяко едно от лицата по чл. 40, ал. 1 от ППЗОП.

**4.8. Съгласно чл. 67, ал. 4 от ЗОП участниците следва да предоставят своите еЕЕДОП в електронен вид, по образец предоставен от Възложителя, попълнен и подписан съобразно указанията (http://ec.europa.eu/DocsRoom/documents/17242).**

**Съгласно методическо указание на Агенцията по обществени поръчки, електронната форма на ЕЕДОП следва да бъде подписана с квалифициран електронен подпис. Подписани по друг начин еЕЕДОП, в т.ч. подписани на ръка и сканирани ЕЕДОП, няма да бъдат приемани за редовни.**

**Попълването се извършва в уеб-платформата „Система за попълване и повторно използване на ЕЕДОП“ на адрес https://ec.europa.eu/tools/espd/filter?lang=bg.**

**5. Други основания за отстраняване**

Извън гореописаните основания за отстраняване, възложителят отстранява от процедурата:

5.1. Участник, който не отговаря на поставените критерии за подбор или не изпълни друго условие, посочено в обявлението и в документацията за обществената поръчка;

5.2. Участник, който в представил оферта, която не отговаря на:

5.2.1. предварително обявените условия на поръчката;

5.2.2. правилата и изискванията, свързани с околна среда, социално и трудово право, приложими колективни споразумения и/или разпоредби на международното екологично, социално и трудово право, които са изброени в приложение №10 към ЗОП;

5.3. Участник, който не е представил в срок обосновка по чл.72, ал.1 или чиято оферта не е приета съгласно чл.72, ал.3-5 ЗОП;

5.4. Участници, за които се установи че са свързани лица.

**6. Критерии за подбор**

**6.1. Изисквания за годност (правоспособност) за упражняване на професионална дейност**

Участникът в процедурата следва да е лицензиран като център за професионално обучение по смисъла на чл. 18, т. 6 ЗПОО, с право за извършване и удостоверяване на професионално обучение с придобиване на степен на професионална квалификация. Изискването се отнася до всички обособени позиции.

Информацията, свързана със съответствието на участника с този критерий за подбор, се попълва в раздел А: „Годност“ на Част IV: „Критерии за подбор“ от еЕЕДОП, като участникът представя информация за издадения лиценз и срока му на валидност.

Доказване:

Участникът, избран за изпълнител, представя заверено копие на лиценз за извършване на дейност като център за професионално обучение по смисъла на чл. 18, т. 6 ЗПОО, с право за извършване и удостоверяване на професионално обучение с придобиване на степен на професионална квалификация.

**6.2. Минимални изисквания за икономическото и финансово състояние:**

Възложителят не поставя изисквания за икономическо и финансово състояние.

**6.3. Технически и професионални способности:**

Участникът следва да е изпълнил услуги с предмет и обем, идентичен или сходен с предмета на поръчката, за последните три години от датата на подаване на офертата.

Минимално изискване:

Участникът да е изпълнил минимум една услуга с идентична или сходна с предмета на поръчката, за последните три години от датата на подаване на офертата.

За сходни услуги с предмета и обема на поръчката, следва да се разбират услуги, свързани с организиране и провеждане на професионално обучение за възрастни лица, като обемът не е от значение за Възложителя.

Деклариране:

*Участникът декларира съответствието с посочения критерии за подбор с попълване на информация в част IV Критерии за подбор, раздел В – Технически и професионални способности, т.1б) на ЕЕДОП. Информацията следва да съдържа данни за конкретен предмет на дейностите, възложители, срок на изпълнение и момент на приключване на изпълнението им.*

Доказване:

*Участникът, избран за изпълнител, следва да представи списък в свободен текст на услугите, които са идентични или сходни с предмета на обществената поръчка, с посочване на стойностите, датите и възложителите, заедно с доказателство за извършената услуга.*

**7. Използване капацитета на трети лица**

7.1. Участниците в настоящата процедура, в това число и участници – обединения от физически и/или юридически лица, могат да се позоват на капацитета на трети лица, независимо от правната връзка между тях, по отношение на критериите за подбор, поставени от Възложителя.

7.2. Когато участник се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

7.3. Третите лица, на основание чл.65, ал.4 ЗОП, трябва да отговорят на съответните критерии за подбор, за доказването на които участникът се позовава на техния капацитет и за тях не са налице основанията за отстраняване от процедурата. В тази връзка за всяко трето лице следва да бъде представен самостоятелен ЕЕДОП. Ако посоченото от участника лице не отговаря на изискванията на чл.65, ал.4 ЗОП, възложителят ще изиска от участника да го замени с лице, което отговаря на поставените от него изисквания.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл.65, ал. 2 – 4 от ЗОП.

Съответствието с критериите за подбор се доказва с представяне на отделен ЕЕДОП за третото лице (чл 67, ал. 2 от ЗОП), в който се посочва информацията, изисквана съгласно раздели А и Б от част II и тази от част III на ЕЕДОП*.*

**8. Подизпълнители**

8.1. В случай, че участник възнамерява да ползва подизпълнител/-и, в офертата си той следва да посочи лицето/-та – подизпълнител/-и, както и дела от поръчката, който ще им бъде възложен. В този случай участниците трябва да представят доказателство за поетите от подизпълнителя/-ите задължения.

8.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях тях да не са налице основанията за отстраняване от процедурата. На основание чл. 67, ал.2 от ЗОП – за всяко от лицата, посочени за подизпълнители се представя отделен ЕЕДОП, който съдържа информацията относно критериите за подбор и липсата на основания за отстраняване. Възложителят изисква замяна на подизпълнител, който не отговаря на условията, посочени в настоящата документация.

8.4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

8.5. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията по чл.66, ал. 11, т. 1 и 2 от ЗОП.

8.6. Участникът, избран за изпълнител, следва да сключи договор за подизпълнение с подизпълнителите, посочени в офертата. В срок до 3 дни от сключване на договора за подизпълнение или на допълнителното споразумение за замяна на посочен в офертата подизпълнител изпраща копие на договора или на допълнителното споразумение на възложителя, заедно с доказателства, че са изпълнение условията по чл.66, ал.2 и ал.11 от ЗОП.

8.7. Подизпълнителите нямат право да превъзлагат една или повече дейности, които са включени в предмета на договора за подизпълнение.

8.8. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

***ВАЖНО: Участникът ще бъде отстранен от участие в поръчката, ако не отговаря на някое от горните изисквани относно основания за отстраняване и критерии за подбор.***

**9. ГАРАНЦИЯ ЗА ИЗПЪЛНЕНИЕ НА ДОГОВОРА**

9.1. Гаранцията за обезпечаване изпълнението на договора се представя от участника, определен за изпълнител, при подписване на договора, в размер **1% (един процент) от стойността на договора без ДДС**, по всяка от обособените позиции.

9.2. Гаранцията се предоставя в една от следните форми:

а) парична сума;

б) банкова гаранция. В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 30 дни, след крайния срок на договора;

в) застраховка, която обезпечава изпълнението чрез покритие на отговорността на изпълнителя. Застраховката не може да бъде използвана за обезпечение на отговорността на изпълнителя по друг договор.

9.3. Участникът, избран за изпълнител, сам избира формата на гаранцията. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

9.4. Когато гаранцията е под формата на парична сума или банкова гаранция, последната може да се предостави от името на изпълнителя за сметка на трето лице – гарант;

9.5. Когато изпълнителят избере гаранцията за изпълнение да бъде застраховка, която обезпечава изпълнението, чрез покритие на отговорността на изпълнителя, текстът на застраховката следва да се съгласува с Възложителя. Като минимални изисквания, застраховката, която обезпечава изпълнението чрез покритие на отговорността на изпълнителя следва да бъде със срок съобразен с посоченото в договора. Възложителят следва да е посочен като трето ползващо се лице по застраховката. Застраховката следва да покрива отговорността на изпълнителя по настоящият договор, като застрахователната сума по нея да е равна по размер на дължимата гаранция за изпълнение, застрахователната премия да е внесена еднократно и неможе да бъде използвана за обезпечение на отговорността на изпълнителя по друг договор.

9.6. Когато гаранцията за изпълнение е парична сума, същата се внася по следната сметка на Възложителя:

„............................“ АД,

клон ...................

BIC: ...................

IBAN: .........................................

В нареждането за плащане задължително следва да бъде посочено името на процедурата.

9.7. Банковите разходи по откриването на гаранцията са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

**10. Общи изисквания към изпълнителя на обществената поръчка**

Възложителят сключва с определения изпълнител писмен договор за обществена поръчка, при условие, че при подписване на договора определеният изпълнител:

10.1. Представи актуални документи, удостоверяващи липсата на основания за отстраняване от процедурата, както и съответсвието с критериите за подбор.

10.1.1. Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено от компетентен орган в съответната държава.

10.1.2. Актуални документи се представят и за подизпълнителите и третите лица, ако има такива.

10.2. Представи определената гаранция за изпълнение на договора;

10.3. Извърши съответната регистрация, представи документи или изпълни изискване съобразно чл.112, ал.1, т.4 ЗОП, ако е приложимо;

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодатеството на държавата, в която обединението е установено.

При изпълнение на договорите за обществени поръчки изпълнителят и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно Приложение №10 от ЗОП.

**V. УКАЗАНИЯ ЗА ПОДГОТОВКА И ПОДАВАНЕ НА ОФЕРТИТЕ**

**1. Общи изисквания**

1.1. За участие в процедурата заинтересованите лица подават оферти, изготвени съгласно условията и изискванията на обществената поръчка, на настоящата документация, на Закона за обществените поръчки и Правилника за прилагане на Закона за обществените поръчка, към които прилагат и информация относно липсата на основания за отстраняване и съответствието си с критериите за подбор.

1.2. Офертата за участие следва да се представи в срока и на адреса, посочени в обявлението, по реда, описан в настоящата документация.

1.3. Всеки участник има право да представи само една оферта. Не се допуска представяне на варианти на оферта.

1.4. Офертата се изготвя на български език.

1.5. Всички документи в офертите трябва да бъдат актуални към датата, определена за краен срок за подаване на офертите.

1.6. Всички документи, които не са оригинали, и за които се поставя изискване за заверка, следва да бъдат заверени от участника на всяка страница с гриф „*Вярно с оригинала*“. Задължително следва да има собственоръчен подпис на представляващия участника и положен печат.

1.7. Офертата трябва да бъде подписана от законния представител на участника съгласно регистрацията му или от надлежно упълномощено от него лице с нотариално заверено пълномощно. При участници – обединения – офертата се подписва от лицето, посочено като представляващ обединението.

1.8. Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

1.9. Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника.

1.10. Срокът на валидност на офертите е 2 (два) месеца, считано от крайния срок за получаване на офертите, и представлява времето, през което участниците са обвързани с условията на представените от тях оферти. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка. Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок на валидност и/или откаже да го удължи или ако представи оферта с нормален срок, но при последващо поискване от възложителя откаже да я удължи.

1.11. Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка. Позоваването става с декларация (*свободен текст*), неизменна част от техническото предложение на участника.

**2. Указания за подготовка и опаковане на офертата**

2.1. Документите, свързани с участието в процедурата се преставят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на следния адрес: гр. Кърджали, бул. "България" № 88, **не по-късно от 7 (седем) календарни дни, считано от датата на получаването на поканата за представяне на оферти**.

2.2. Документите се представят в запечатана непрозрачна опаковка, върху която се посочват:

2.2.1. Наименованието на участника;

2.2.2. Адрес за кореспонденция, телефон и по възможност – факс и електронен адрес;

2.2.3. Наименование на поръчката;

Информацията има следния вид:

**До**

**гр. Кърджали**

**бул. „България” № 88**

**„В и К“ ООД, гр. Кърджали**

**ОФЕРТА**

*За участие в пряко договаряне по чл. 18, ал. 1, т. 13 от ЗОП с предмет:*

*„****Организиране и провеждане на обучения в рамките на проект BG05M9O001-1.021 „Обучения за заети лица“, финансиран с безвъзмездна финансова помощ на Оперативна програма „Развитие на човешките ресурси“ 2014-2020 по обособени позиции****”*

*ЗА ОБОСОБЕНА ПОЗИЦИЯ №: ...............................*

................................................................................................................................................

/*име на участника /*

...........................................................................................................................................................

*/пълен адрес за кореспонденция – улица, номер, град, код, държава*

*.*..........................................................................................................................................................

*/лице за контакт, телефон, факс и електронен адрес/*

2.3. Опаковката на всеки от участниците следва да включва следните документи:

2.3.1. Заявление за участие

2.3.2. Списък на представените документи.

2.3.3. Единен европейски документ за обществени поръчки в електронен вид (еЕЕДОП), попълнен и представен в съответствие с изискванията на закона и условията на Възложителя за:

* еЕЕДОП за участника;
* еЕЕДОП за всеки от участниците в обединението, когато не е юридическо лице (ако е приложимо);
* еЕЕДОП за всяко физическо лице, наето по граждански договор от участника;
* еЕЕДОП за всеки подизпълнител (ако е приложимо);
* еЕЕДОП за всяко трето лице, чиито ресурси ще бъдат ангажирани в изпълнение на поръчката (ако е приложимо).

Участниците следва да попълнят еЕЕДОП, спазвайки всички изисквания на Възложителя, посочени в настоящата документация и указанията за попълване на отделните полета, дадени в образеца на самия документ.

**ВАЖНО: Съгласно чл. 67, ал. 4 от ЗОП участниците следва да предоставят своите еЕЕДОП в електронен вид в нередактируем формат (напр. \*.pdf или еквивалент) на оптичен носител по образец предоставен от Възложителя, подписани с електронен подпис. Попълването се извършва в уеб-платформата „Система за попълване и повторно използване на ЕЕДОП“ на адрес https://ec.europa.eu/tools/espd/filter?lang=bg.**

**Съгласно методическо указание на Агенцията по обществени поръчки, електронната форма на ЕЕДОП следва да бъде подписана с квалифициран електронен подпис. Подписани по друг начин еЕЕДОП, в т.ч. подписани на ръка и сканирани ЕЕДОП, няма да бъдат приемани за редовни.**

**Подробни указания за попълването, подписването и представянето на еЕЕДОП са публикувани на:**

**http://ec.europa.eu/DocsRoom/documents/17242**

**Възложителят приема за редовен еЕЕДОП на участника и при следните допълнителни условия:**

* **файлът, съдържащ документа, не трябва да е заразен с компютърни вируси и не трябва да съдържа макроси или изпълним програмен код;**
* **документът трябва да съдържа прав (некриптиран) текст.**

***Забележка:*** *Когато участник подава оферта за повече от една обособена позиция, в опаковката за всяка от позициите се представят поотделно комплектувани документи.  За всяка обособена позиция се представят отделно комплектувани заявления за участие заедно с описи към тях.*

2.3.4. Документи за доказване на предприетите мерки за надеждност, когато е приложимо – прилага се съответният документ, посочен в ЗОП;

2.3.5. Копие от документ, от който да е видно правното основание за създаване на обединение, което не е юридическо лице, съдържащо изискуемата от възложителя информация – приложимо е само по отношение на участници – обединения, които не са юридически лица;

2.3.6. Списък-декларация за лицата по чл. 54, ал. 2 от ЗОП, вр. чл. 40, ал. 1, т. 3 от ППЗОП.

2.3.7. Техническо предложение, съдържащо:

2.3.7.1. Документ за упълномощаване, когато лицето, което подава офертата, не е законният представител на участника;

2.3.7.2. Предложение за изпълнение на поръчката в съответствие с техническите спецификации и изискванията на възложителя, като всяка страница от техническото предложение трябва да бъде подписана и подпечатана от участника;

2.3.7.3. В образеца на Техническо предложение са инкорпорирани и текстовете на декларация за срок за валидност на офертата и декларация за съгласие с клаузите на приложения проект на договор;

2.3.7.4. Техническо предложение се представя за всяка една обособена позиция поотделно. *Забележка: Когато участник подава оферта за повече от една обособена позиция, в опаковката за всяка от позициите се представят поотделно комплектувани документи по чл. 39, ал. 3, т. 1 ППЗОП (приложенията към техническото предложение), с посочване на позицията, за която се отнасят.*

2.3.8. *(Ако е приложимо за участника)* Декларация за конфиденциалност по чл. 102, ал. 1 от ЗОП, в която участниците могат да посочат информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

2.3.9. *(Ако е приложимо за участника)* Доказателство за поетите от подизпълнителя задължения.

2.3.10. *(Ако е приложимо за участника)* Документи за поетите от тртите лица задължения.

2.3.11. Ценово предложение, съдържащо предложението на участника относно цената за изпълнение на поръчката. Тъй като цената за изпълнение на услугата е фиксирана, не е необходимо ценовото предложение да се поставя в отделен, запечатан непрозрачен плик с надпис „Предлагани ценови параметри“. Ценовото предложение се подписва от представляващия участника, или от негов пълномощник.

***Забележка:*** *Цените следва да бъдат представени в лева без ДДС. Отговорност за евентуално допуснати грешки или пропуски в предложените цени носи единствено участникът в процедурата.*

***Забележка:*** *Приложените към документацията образци на документи са задължителни за участниците в процедурата. Представянето на документи във вид различен от утвърдения от възложителя образец, ще се счита за неспазване на предварително обявените условия на възложителя.*

2.4. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

2.5. Възложителят не приема за участие в процедурата оферти, които са представени след изтичане на крайния срок за получаване или са в незапечатанаопаковка или в опаковка с нарушена цялост. Тези обстоятелства се отбелязват във входящия регистър на възложителя, когато е приложимо.

2.6. До изтичане на срока за подаване на офертите всеки участник в процедурата може да промени, допълни или да оттегли офертата си.

2.7. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Оферите на лицата се завеждат в регистъра на Възложителя. В тази хипотеза оферти от лица, които не са включени в списъка не се приемат.

2.8. Срокът за подаване на оферти може да се удължи при условията и реда на чл. 100 от ЗОП.

2.9. Във връзка с провеждането на процедурата, с подготовката и подаване на офертите, работата на назначената от Възложителя комисия и др., както и за необходими действия и обстоятелства, които не са разгледани в документацията за участие и обявлението за откриване на процедурата, се прилагат правилата на ЗОП и ППЗОП.

3.1. Възложителят предоставя неограничен, пълен, безплатен и пряк достъп чрез електронни средства до документацията за обществената поръчка на следния Интернет адрес:

3.2. С публикуване на документите на профила на купувача се приема, че заинтересованите лица и/или участници са уведомени относно отразените в тях обстоятелства.

3.3. Протоколите от работата на комисия, за които възложителят е длъжен да уведоми участниците, се изпращат по един от следните начини:

3.4.1. на пощенския адрес, посочен от участника, чрез пощенска или друга куриерска услуга с препоръчана пратка с обратна разписка; или

3.4.2. на електронна поща, като съобщението, с което се изпращат, се подписва с електронен подпис; или

3.4.3. по факс;

3.5. Когато протоколите не са получени от участника по някой от начините, посочени в т.3.4., възложителят, в деня, в който е узнал за това, публикува съобщение до него в профила на купувача. Протоколът се смята за връчен от датата на публикуване на съобщението.

3.6. Обменът на информация между възложителя и заинтересованите лица/участниците, се осъществява чрез пощенска или друга подходяща куриерска услуга или комбинация от тях и електронни средства.

3.7. При уведомяване по електронен път или по факс уведомлението е редовно, ако е изпратено на адресите в съответствие с т. 3.4. и е получено автоматично генерирано съобщение, потвърждаващо изпращането.

3.8. При промяна в посочения адрес, факс и електронен адрес за кореспонденция лицата участниците са длъжни в срок до 24 (двадесет и четири) часа надлежно да уведомят възложителя.

3.9. Неправилно посочен адрес, факс и електронен адрес за кореспонденция или неуведомяване за промяна на същите освобождава възложителя от отговорност за неточно изпращане на уведомленията или информацията.

3.10. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира защитата на целостта на данните и на конфиденциалността на документите за участие в процедурата до момента на тяхното отваряне и разглеждане, който е след изтичане на срока за тяхното получаване.

**2. Провеждане на процедурата**

Поредността на провеждане на преговорите се определя от комисията чрез жребий, на който могат да присъстват представители на поканените участници. Комисията провежда преговори с всеки от участниците поотделно, като се придържа точно към първоначално определените условия и изисквания за изпълнение на поръчката. Резултатите от преговорите се отразяват в протокол, който се подписва от комисията и от участника. Комисията не оповестява постигнатите договорености с участник пред останалите участници освен с негово изрично съгласие. Комисията провежда преговорите с всеки от участниците по един и същ начин, включително като им се предоставя еднаква информация и се задават едни и същи въпроси. След провеждане на преговорите комисията изготвя доклад, който съдържа информацията по чл. 60, ал. 1 ППЗОП. Докладът се подписва от членовете на комисията и се предава на възложителя заедно с цялата документация за одобрение.

Процедурата приключва с решение на възложителя за определяне на изпълнител. Договорът за обществена поръчка се сключва при условията на чл. 112 ЗОП.

**3. Етични клаузи**

Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или възложителя по време на процеса на разглеждане, изясняване и оценка на офертите, може да доведе до отстраняване на участника от процедурата или до административни наказания.

Когато предлага оферта, участникът трябва да не е повлиян от възможен конфликт на интереси и да няма равностойни взаимоотношения в тази връзка с други участници в процедурата за възлагане на обществената поръчка или страни, ангажирани в проекта. Ако по време на изпълнение на договора възникне такава ситуация, изпълнителят трябва незабавно да уведоми възложителя.

Изпълнителят трябва да действа във всеки един момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления във връзка с обществената поръчка, проекта като цяло или отделните дейности, направени без предварителното одобрение на възложителя.

Изпълнителят не може да ангажира възложителя с дейност без предварителното писмено съгласие на последния.

За периода на изпълнение на договора изпълнителят и неговият персонал ще спазват човешките права и ще поемат задължението да не нарушават политическите, културни и религиозни практики на Република България.

Изпълнителят не може да приема други плащания във връзка с договора, освен тези, описани в самия договор.

Изпълнителят и неговите служители не трябва да упражняват каквато и да било дейност или да получават облага, която е в разрез с техните задължения към възложителя.

Изпълнителят и неговите служители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от изпълнителя, са конфиденциални.

Договорът определя как страните ползват всички доклади и документи, изготвени, получени или представени от тях по време на изпълнението на договора.

Изпълнителят ще се въздържа от всички взаимоотношения, които могат да компрометират неговата независимост или независимостта на служителите му.